На жаль, з боку беларускай дзяржавы ніякіх захадаў для спынення ці фільтравання гэтай вайсковай прапаганды, аднаго з відаў сучаснай зброі, няма. Я з непакоем думаю, што адбудзецца з беларускім народам, калі гэтая хваля ілжы і хлусні працягнецца не тыдні і месяцы, а гады. У сітуацыі, калі дзяржава нічога не робіць, самі людзі, якія выдатна разумеюць, што тут штосьці не так, мусяць прыкладаць свае намаганні, абмяркоўваць гэта ў сацыяльных сетках. Грамадская думка залежыць сёння ад усіх нас, наколькі мы можам крытычна ацэньваць сітуацыю ва Украіне і даваць свае тлумачэнні праз спрэчкі і абмеркаванні.